Rijeka, 30. travnja 2021.g.

**NAJAVA DOGAĐANJA**

**AMBIJENTALNA IZLOŽBA DJEČJIH RADOVA NA TEMU PANDEMIJE COVIDA-19   
OD UTORKA NA BULEVARDU**

**U utorak, 4. svibnja u 11.00 sati kod Vodospreme Vidikovac na riječkom Bulevardu** (u parku Ive Lole Ribara) **bit će postavljena ambijentalna izložba dječjih radova na temu pandemije Covida-19 iz perspektive djece predškolskog uzrasta, a u organizaciji Dječjeg vrtića Bulevard, čime se priključuju završnici projekta Europske prijestolnice kulture.**Izložbu će kratko predstaviti Suzana Srića iz DV-a Bulevard, a radovi se potom mogu besplatno razgledati **do petka 7. svibnja** 2021.g.

Suočeni s promjenama koje je nametnula pandemija Covida-19 i posljednjih godinu dana značajno izmijenila dnevne rutine, djeca su gotovo preko noći izgubila kontakt s članovima šire obitelji i svojim prijateljima što zasigurno ostavlja neželjene posljedice na njihovu dobrobit. Ograničenja u kretanju, društvenim kontaktima te posebno strah od bolesti i smrti značajno utječu i na njihove živote.

Uvažavajući dječja prava navedena u Konvenciji UNICEF-a koja se odnose na igru, druženja te sudjelovanje u nizu različitih aktivnosti **odgojiteljice DV-a Bulevard, znajuć da su djeca sposobna i kompetentna opisati svoja iskustva, odlučile su pružiti im priliku da iskažu što se promijenilo u njihovim životima upravo zbog pandemije**. **Djeca su se tako o svom Covid iskustvu izrazila putem likovnih radova** koji će biti prikazani na ovoj izložbi.

**DV-u Bulevard** su se kao partneri u izložbi pridružile i druge predškolske ustanove u sastavu DV-a More: **Delfin** i **Vidrice**, zatim **DV Viškovo** te iz **DV-a Bakar podcentri Škrljevo i Fijolica**.   
Također, u izložbi sudjeluje i **DV Sunce iz Fažane** te iz **DV-a Marina: podcentri Bosiljak iz Marine i Cvrčak iz Vrsine kraj Trogira**.

Organizatori izložbe su **Mjesni odbor Bulevard** i **Dječji vrtić Bulevard**, uz podršku **RIJEKE 2020**.

Unaprijed zahvaljujem na obavi najave i dolasku.

Lena Stojiljković  
Odnosi s medijima, Rijeka 2020  
[lena.stojiljkovic@rijeka2020.eu](mailto:lena.stojiljkovic@rijeka2020.eu)  
Mob: +385 91 612 63 42